钦定古今图书集成/明伦汇编/氏族典/第430卷 > 赵遹
## 钦定古今图书集成/明伦汇编/氏族典/第430卷 > 赵遹

按《宋史赵遹传》：“遹，开封人。大观初，以发运司勾当公
事，为梓州路转运司判官，以劳升转运使。政和五年，
晏州酋卜漏反，以遹为泸南招讨使。晏州平，拜兵部
尚书。与童贯有隙，力请去。六年，出知成德军。涞水人
董才聚众为贼，辽人不能制。中山帅府诱使来归，上
书请取全燕王黼。童贯大喜，将许之，遹言不可。上然”
之，乃斥还才书。才穷蹙，转入河东，诏以问遹，遹复具
疏极论其害洎，遹徙熙州，黼等卒纳才。又虑遹过阙
入见有所陈，趣使便道赴镇。诸蕃闻遹至，相贺曰：“吾
父来朝廷，真欲无事矣。”居数月，以疾乞致仕，命提举
嵩山崇福宫。起知中山、顺昌、应昌府，寻卒。子永裔，历
知眉州。